CELEX: 52016DP0030
Language: bg
Date: 2016-02-02 00:00:00
Title: Решение на Европейския парламент от 2 февруари 2016 г. относно искането за снемане на имунитета на Роберт Ярослав Ивашкевич (2015/2313(IMM))

31.1.2018   
            
            
               BG
            
            
               Официален вестник на Европейския съюз
            
            
               C 35/146
            
         P8_TA(2016)0030
   Искане за снемане на имунитета на Роберт Ярослав Ивашкевич
   Решение на Европейския парламент от 2 февруари 2016 г. относно искането за снемане на имунитета на Роберт Ярослав Ивашкевич (2015/2313(IMM))
   (2018/C 035/26)
   
      Европейският парламент,
   
               —
            
            
               като взе предвид искането за снемане на имунитета на Роберт Ярослав Ивашкевич, изпратено на 13 август 2015 г. от Главния прокурор на Република Полша във връзка с иницииране на производство от страна на полския Главен инспектор по пътен транспорт (реф. № CAN-PST-SCW.7421.1209083.2014.9.A.0475) и обявено на пленарно заседание на 29 октомври 2015 г.,
            
         
               —
            
            
               като взе предвид факта, че Роберт Ярослав Ивашкевич се отказа от правото си да бъде изслушан в съответствие с член 9, параграф 5 от Правилника за дейността,
            
         
               —
            
            
               като взе предвид членове 8 и 9 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),
            
         
               —
            
            
               като взе предвид член 105, параграф 2 и член 108 от Конституцията на Република Полша, както и член 7б, параграф 1 и член 7в, параграф 1, във връзка с член 10б от Закона от 9 май 1996 г. относно упражняването на мандата на депутат и на сенатор,
            
         
               —
            
            
               като взе предвид член 5, параграф 2, член 6, параграф 1 и член 9 от своя правилник,
            
         
               —
            
            
               като взе предвид доклада на комисията по правни въпроси (A8-0015/2016),
            
         
               А.
            
            
               като има предвид, че Главният прокурор на Република Полша изпрати искане от страна на полския Главен инспектор по пътен транспорт за снемане на имунитета на избран в Полша член на Европейския парламент, Роберт Ярослав Ивашкевич, във връзка с нарушение в съответствие с член 92, буква а) от Кодекса за дребните нарушения от 20 май 1971 г. във връзка с член 20, параграф 1 от Закона за движението по пътищата от 20 юни 1997 г.;
            
         
               Б.
            
            
               като има предвид, че член 9 от Протокол № 7 за привилегиите и имунитетите на Европейския съюз гласи, че членовете на Европейския парламент притежават на територията на своята собствена държава имунитетите, предоставяни на членовете на националния парламент;
            
         
               В.
            
            
               като има предвид, че член 105, параграф 2 и член 108 от Конституцията на Република Полша гласят, че член на Сейма или на Сената не се подвежда под наказателна отговорност без съгласието съответно на Сейма или на Сената;
            
         
               Г.
            
            
               като има предвид, че във връзка с това Европейският парламент е компетентен да реши дали имунитетът на Роберт Ярослав Ивашкевич да бъде свален или не;
            
         
               Д.
            
            
               като има предвид, че Роберт Ярослав Ивашкевич е обвинен за това, че не е спазил ограничението на скоростта в застроен район;
            
         
               Е.
            
            
               като има предвид, че предполагаемото нарушение няма пряка или очевидна връзка с изпълнението от страна на Роберт Ярослав Ивашкевич на задълженията му на член на Европейския парламент;
            
         
               Ж.
            
            
               като има предвид, че в настоящия случай Парламентът не установява наличие на fumus persecutionis, т.е. достатъчно сериозно и точно предположение, че искането е внесено с намерение да се навреди на политическата дейност на съответния член на ЕП;
            
         
            
               1.
            
            
               Решава да снеме имунитета на Роберт Ярослав Ивашкевич;
            
         
            
               2.
            
            
               Възлага на своя председател да предаде незабавно настоящото решение и доклада на своята компетентна комисия на компетентния орган на Република Полша и на Роберт Ярослав Ивашкевич.
            
         
      (1)  Решение на Съда от 12 май 1964 г., Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г., Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г., Mote/Парламент, T-345/05, ECLI:EU:T:2008:440; решение на Съда от 21 октомври 2008 г., Marra/De Gregorio и Clemente, C-200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C-163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23.